આ તકે મંત્રી કુંવરજીભાઈ બાવળિયાનું કોળી સમાજના આગેવાનો તેમજ સમાજના લોકો દ્વારા ફૂલહાર તેમજ સાલ ઓઢાડી સન્માન કરવામાં આવ્યું હતું. મંત્રીએ કોળી સમાજની વાડીમાં ઉપસ્થિત કોળી સમાજના આગેવાનો તેમજ સમાજના લોકોને આ સન્માન સમારંભ યોજવા બદલ અભિનંદન આપતા જણાવ્યું હતું કે, જામનગર તેમજ દેવભૂમિ દ્વારકા જિલ્લાના કોળી સમાજના આગેવાનોનો આભાર વ્યક્ત કર્યો હતો. આ તકે મંત્રીશ્રીએ વધુમાં જણાવ્યું હતું કે, અખિલ ભારતીય કોળી સમાજના અધ્યક્ષ તરીકે નિમણૂક થયેલ છે, જેમાં મને દેશના ૧૪ રાજ્યની જવાબદારી સોંપવામાં આવેલ છે તે અનુસંધાને કોળી સમાજના ગરીબ તેમજ છેવાડાના માનવીની સુખાકારીની સવલતો માટે હું મારી જવાબદારી નિભાવીશ. લોકોની ઉત્કર્ષ યોજનાઓ થકી શૈક્ષણિક, સામાજિક અને આર્થિક રીતે આગળ આવે તે માટે હું કેન્દ્ર સરકાર તેમજ રાય સરકારમાં યોગ્ય રજૂઆતો કરીશ. સરકારની વિવિધ કલ્યાણકારી યોજનાઓનો લાભ મેળવી આગળ આવવા ઉપસ્થિત સમાજના લોકોને જણાવ્યું હતું. સમાજના કુરિવાજો દૂર કરવા અને વ્યસનથી દૂર રહી સમાજનો વિકાસ કરવા અનુરોધ કર્યો હતો. પીવાનું પાણી લોકોને પૂરતા પ્રમાણમાં મળી રહે, પશુપાલન અંગે લોકોને રોજગારી મળી રહે તેમજ ગ્રામ ગૃહ નિર્માણ બોર્ડ અંતર્ગત ગરીબ લોકોને આવાસની સુવિધા મળી રહે તે અંગે કેન્દ્ર સરકાર તેમજ રાજ્ય સરકારમાં યોગ્ય રજૂઆત કરીને તેનું નિરાકરણ લાવવા જણાવ્યું હતું.